Marta Higueras Garrobo

Marta Maria Higueras Garrobo (Madril, 1964) Espainiako bitartekari penala da, bere karreraren hasieratik sektore judizialari lotua. 2015eko ekainetik 2019ko ekainera bitartean, Madrilgo Udaleko lehen alkateordea izan zen, eta udal-gobernuaren "Berdintasun, Gizarte Eskubideak eta Enplegua" arloko titularra. 2009tik 2013ra Eusko Jaurlaritzako Justizia eta Herri Administrazioko zuzendaria izan zen.

 Ibilbidea 
Madrilen jaioa, Arganzuela barrutiko bizilaguna. Formazioz geografoa da.

Madrilgo Plaza Castillako epaitegietan egin zuen lan, ofizial gisa. Ondoren Botere Judizialaren Kontseilu Nagusian Bulego Judizialeko Ataleko buru gisa 5 urtez. Euskal Autonomia Erkidegoan, Inmaculada de Miguelekin Justizia aholkulari izan zen, eta 2009ko abuztuan Justizia eta Herri Administrazioko zuzendari izendatu zuten. Kargu hori Patxi Lopezen gobernu sozialistan bete zuen, 2013ko urtarrilera arte. Gainera, Euskal Autonomia Erkidegoko Haur eta Nerabeen Batzordeko kidea izan zen.

Madrilgo Udalera iritsi aurreko azken etapan, Kontu-Auzitegian lan egin zuen, Maria Antonia Lozano sailburuaren idazkaritzan, Izquierda Unidak kargurako proposatua. Erakunde horretako Berdintasun Batzordeko kide izan zen (2013-2015).

 Ahora Madrid 
ezkerrera|thumb|Higueras 2017ko martxoan Manuela Carmenarekin batera.
2015eko maiatzeko udal hauteskundeetan Ahora Madrid zerrendako zazpigarren postuan izan zen Madrilgo Udalerako.

Komunikabide batzuek Manuela Carmenaren «konfiantzazko pertsonatzat» jotzen dute Madrilgo Udalean. Carmena epailea 1992an ezagutu zuen Castilla Plazako epaitegietan lan egiten zuenean eta harrezkero harreman estua izan du. 2015eko ekainean, Berdintasun, Gizarte Eskubide eta Enplegu Saileko titularra  izan zen, finean alkateorde rola bete zuelarik.

Madrilgo Udalean, etxegabetzeen aurkako bitartekaritza-bulegoa jarri zuen martxan, Eusko Jaurlaritzako Justizia Zuzendaria izan zenean lortutako esperientziaz baliatuta.      Berdintasun arloko arduraduna ere izan zen. 2017an modu publikoan lesbiana gisa ikusarazi zen.

 Más Madrid 
2019ko udal hauteskundeetarako hautagai gisa errepikatu zuen, oraingoan Más Madrid alderdiko zerrendan. Carmenaren atzetik 2. postua lortu zuen, zinegotzi akta berrituz, eta oposiziora pasatuz. 2019ko azaroko hauteskunde orokorretan Más País alderdiaren Kongresurako Madrilgo zerrendan aurkeztu zen (herentzia karmenistaren ordezkaritzat hartu zuten) eta diputatu hautatu zuten. Hala ere, akta jasotzeari uko egin zion Ines Sabanesen mesedetan, zerrendako 3.aren mesedetan.

2020ko maiatzean iragarri zuen Más Madrid alderdi politiko gisa eraikitzetik aldenduko zela, nahiz eta Madrilgo Udaleko zinegotzi-akta mantendu zuen.

2021ean udal taldea utzi eta Talde Mistoan sartu zen.

 Erreferentziak 

 Kanpo estekak 

Entrevista a Marta Higueras Observatorio de Violencia de Género de Vizcaya 2009

Kategoria:Gizabanako biziak
Kategoria:1964ko jaiotzak
Kategoria:Madrildarrak
Kategoria:Espainiako politikariak XXI. mendean
Kategoria:Ahora Madrid
Kategoria:LGBT politikariak
Kategoria:Lesbianak